മഹാഭാരതം മൂലം/കർണപർവം/അധ്യായം41
1 [സ്]
     തരമാണഃ പുനഃ കൃഷ്ണഃ പാർഥം അഭ്യവദച് ഛനൈഃ
     പശ്യ കൗരവ്യ രാജാനം അപയാതാംശ് ച പാണ്ഡവാൻ
 2 കർണം പശ്യ മഹാരംഗേ ജ്വലന്തം ഇവ പാവകം
     അസൗ ഭീമോ മഹേഷ്വാസഃ സംനിവൃത്തോ രണം പ്രതി
 3 തം ഏതേ ഽനു നിവർതന്തേ ധൃഷ്ടദ്യുമ്നപുരോഗമാഃ
     പാഞ്ചാലാനാം സൃഞ്ജയാനാം പാണ്ഡവാനാം ച യൻ മുഖം
     നിവൃത്തൈശ് ച തഥാ പാർഥൈർ ഭഗ്നം ശത്രുബലം മഹത്
 4 കൗരവാൻ ദ്രവതോ ഹ്യ് ഏഷ കർണോ ധാരയതേ ഽർജുന
     അന്തകപ്രതിമോ വേഗേ ശക്രതുല്യപരാക്രമഃ
 5 അസൗ ഗച്ഛതി കൗരവ്യ ദ്രൗണിർ അസ്ത്രഭൃതാം വരഃ
     തം ഏഷ പ്രദ്രുതഃ സംഖ്യേ ധൃഷ്ടദ്യുമ്നോ മഹാരഥഃ
 6 സർവം വ്യാചഷ്ട ദുർധർഷോ വാസുദേവഃ കിരീടിനേ
     തതോ രാജൻ പ്രാദുരാസീൻ മഹാഘോരോ മഹാരണഃ
 7 സിംഹനാദ രവാശ് ചാത്ര പ്രാദുരാസൻ സമാഗമേ
     ഉഭയോഃ സേനയോ രാജൻ മൃത്യും കൃത്വാ നിവർതനം